**Anexa 2**

**Conţinutul dosarului pentru**

**echivalarea studiilor universitare - LICENŢĂ efectuate în străinătate de către cetăţenii români**

[**https://www.cnred.edu.ro/ro/echivalare-studii-superioare-de-licenta-efectuate-in-strainatate**](https://www.cnred.edu.ro/ro/echivalare-studii-superioare-de-licenta-efectuate-in-strainatate)

**Acte necesare / Verificare acte dosar \***

**1. [Cerere](https://cnred.edu.ro/sites/default/files/Formulare%20MEN/RO/06_cerere-echivalare-superior.doc) – tip (Anexa 4)**

**2. Actul de studii pentru echivalare/recunoaștere\*\***

***\*\* Actele de studii vor fi apostilate sau supralegalizate, dacă este cazul, conform Anexei 5 – Lista statelor pentru care se solicită apostilarea sau supralegalizarea***

* copie, dacă actul de studii este emis în limba română, engleză, franceză, spaniolă, italiană
* copie şi traducere legalizată (în original) în limba română pentru actele emise în celelalte limbi străine, în cazul depunerii dosarului în format papetar, la facultate
* copie şi traducere legalizată (semnată electronic sau nu de către notarul public din România care a efectuat legalizarea) în limba română pentru actele emise în celelalte limbi străine, în format .PDF scanat, în cazul depunerii dosarului on-line

**3. Suplimentul la diplomă / Foaia matricolă** sau orice alt document de studiu din care să rezulte parcursul școlar - **în cazul în care se solicită recunoașterea specializării sau domeniul de studii nu este menționat pe diplomă**

* copie, dacă actul de studii este emis în limba română, engleză, franceză, spaniolă, italiană
* copie şi traducere legalizată (în original) în limba română pentru actele emise în celelalte limbi străine, în cazul depunerii dosarului în format papetar, la facultate
* copie şi traducere legalizată (semnată electronic sau nu de către notarul public din România care a efectuat legalizarea) în limba română pentru actele emise în celelalte limbi străine, în format .PDF scanat, în cazul depunerii dosarului on-line

**4. Alte documente relevante**, dacă este cazul

Exemplu:

* [adeverinţa de autenticitate eliberată de Ministerul Educaţiei din Republica Moldova](https://mecc.gov.md/ro/content/autentificarea-si-recunoasterea-actelor-de-studii#faq-Autentificarea-actelor-de-studii) pentru diplomele emise anterior anului 2008
* pentru exercitarea unei profesii reglementate (în cazul actelor de studii obținute în state terțe): programele analitice ale cursurilor efectuate, descrierea completă a cursurilor/materiilor studiate, documente referitoare la efectuarea cursurilor postuniversitare etc.: copie pentru limbile română/ engleză/ franceză/ spaniolă/ italiană și copie și traducere autorizată pentru celelalte limbi străine

**5. Documente personale de identificare**, în copie

* paşaport / actul de identitate – buletin de identitate sau carte de identitate
* dovada schimbării numelui (dacă este cazul), în copie (limba română/ engleză/ franceză/ spaniolă/ italiană) și traducere legalizată (pentru celelalte limbi)

**\* Pentru dosarele depuse on-line, documentele trebuie transmise în format .PDF scanat**

**\*\* Actele de studii vor fi apostilate sau supralegalizate, dacă este cazul, conform Anexei 5 – Lista statelor pentru care se solicită apostilarea sau supralegalizarea**

**Autentificare acte de studii supuse recunoaşterii/echivalării**

1. pentru diplomele din Republica Moldova nu este necesară apostilarea sau supralegalizarea. Diplomele emise anterior anului 2008 (cât și diplomele emise după 2008 care nu pot fi [verificate prin portal](https://ctice.md/verif/)) vor fi însoţite de [Adeverinţa de autenticitate eliberată de Ministerul Educaţiei din Republica Moldova](https://mecc.gov.md/ro/content/autentificarea-si-recunoasterea-actelor-de-studii#faq-Autentificarea-actelor-de-studii), în original;

2. pentru [statele care sunt părţi ale Convenţiei privind Apostila de la Haga](https://www.hcch.net/en/instruments/conventions/status-table/?cid=41), actele de studii supuse echivalării/ recunoașterii trebuie vizate cu [Apostila de la Haga](https://www.hcch.net/en/instruments/conventions/specialised-sections/apostille) de către [autorităţile competente din ţările emitente](https://www.hcch.net/en/instruments/conventions/authorities1/?cid=41); actele de studii din Italia, Grecia, Spania, Portugalia şi Cipru vor fi vizate cu Apostila Convenţiei de la Haga, celelalte state membre UE fiind exceptate;
3. pentru statele care NU sunt părţi ale Convenţiei privind Apostila de la Haga, actele de studii vor fi [supralegalizate](https://www.mae.ro/node/6869) sau vor fi însoţite de Adeverinţa de autenticitate emisă de către autorităţile competente din ţara de provenienţă;

* supralegalizarea se aplică de către Ministerul Afacerilor Externe din ţara emitentă, Ambasada/Oficiul Consular al României în ţara respectivă și Ministerul Afacerilor Externe din România sau de către Ministerul Afacerilor Externe din ţara emitentă și Ambasada/Oficiul Consular al acesteia în România și Ministerul Afacerilor Externe din România; pentru țările unde nu există misiuni diplomatice ale României sau care nu au misiuni diplomatice în România, actele de studii vor avea viza Ministerului Educației și a Ministerului Afacerilor Externe din ţara emitentă;
* scutirea de supralegalizare este permisa în temeiul legii, al unui tratat internațional la care România este parte sau pe bază de reciprocitate.

Lista statelor pentru care se solicită apostilarea sau supralegalizarea (Anexa 5)